hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu de hu hu hu hu hu hu hu hu hu hu hu hu hu en hu hu hu hu hu en hu en hu hu hu
Nem tudni semmit csak egy regényben izgalmas! - Csak csináld Magadért
Az a helyzet, hogy nem lehet tudni semmit és ez a nagy bizonytalanság a legrosszabb. Az adott helyzetről az előző posztomban már leírtam a véleményemet. Nem tudom, más hogy van vele, nekem leginkább már semmi kedvem nézegetni a híreket. Bezuhanni az ágyba egy forró zuhany után egy remek könyvvel és teljesen kikapcsolódni ez a legjobb program! Egy izgalmas regényt ajánlok!
Egy olyan regényt ajánlok, ami egy kifejezetten izgalmas történet, szimpatikus főszereplőkkel, akiknek az amnéziája az alapszál.
Két írónő neve áll a könyvek borítóján, -ugyanis egy könyvsorozatról van szó-. Én csak az egyiküket ismerem, Colleen Hoover neve viszont számomra garancia arra, hogy egy különleges könyv került a kezembe, amit nehéz lerakni. Nagyon szeretem a stílusát, és azt hogy a könyvei nem átlagsztorik. ( Többet is elolvastam már, a kedvencem a Too late című, amiről maga az írónő is azt vallja, hogy egészen más mint a többi regénye, de a Hopeless sorozatot is nagyon szerettem)
Meglátod jó lesz elmerülni a tudatlanságban, a nem mindennapi szerelmi történetben, amiben egyszer csak megtudhatjuk, hogy mit jelent, hogy Soha ne hagyd abba, soha ne felejts.
Addig is tudatlanul, de mosolyogva írom a könyvajánlót nektek
Colleen Hoover és Tarryn Fisher szerzők Soha, de soha sorozatáról:
Egy nagyon fiatal lány és egy nagyon fiatal srác a főszereplő. Egy iskolába járnak. Nem emlékeznek rá, kik ők, és mi történt velük.
Míg más könyv úgy kezdődik, hogy bemutatja a szereplőket, itt sokáig alig van információnk róluk, a szereplőkkel együtt rakhatjuk össze a kirakós elemeit. Közben belegondolunk, milyen fura lenne egy nap úgy ébredni, hogy a saját nevedet sem tudod, nem emlékszel, hogy nézel ki, nem ismered a családtagjaidat sem, érdekes módon az megy, hogyan kell vezetni, vagy tudod a dal szövegét, ami a rádióban szól. Furán működik az ember, így elhiszed, és sodródsz tovább az eseményekkel. Minden idegszállal jelen vagy, összpontosítasz a mondatokra, igyekszel mindent memorizálni, mert kíváncsi vagy rettentően kíváncsi, hogy vajon mi fog kikerekedni a sztroriból…
Kicsit azok a nyomozós, krimi játékok jutnak most eszembe, amiket egy vacsora asztalnál lehetett játszani  csapatépítő foglalkozásként, bár nincs gyilkolászás a könyvben. Van viszont egy nagyon cuki szerelmespár, akik kis koruk óta ismerik egymást, a családjaik barátok, az apukák üzlettársak, .. szépen épül a történet, ahogy egy-egy részlet kiderül. Izgalmas viszont, hogy nem tudjuk mi a fontos információ és mi nem az. Miért történt velük meg, hogy nem emlékeznek semmire? Kinek és miért jó ez?
Ezer meg ezer kérdés merül fel az emberben,és annyit elárulok, a második kötet végigolvasása után sem tudok még minden választ.
Azt viszont igen, hogy megszerettem ezt a két szereplőt, akik felváltva mesélnek az oldalakon és csak annyit tudnak biztosan, hogy ők összetartoznak, nagyon szeretik egymást. Igazából, olyan mintha több szereplője és lenne a történetnek, mert van a régi Silas és régi Charlie, meg a mostaniak.
Vékonyka könyvekről van szó, és az első kötet befejezése idegesítően lett vége, még jó, hogy azonnal tudtam folytatni! Nagyon tetszik a nem átlagos történet és abszolút ki tudott kapcsolni.
Alig várom a folytatást, szerintem neked is el kell olvasnod!
Jövök majd még könyv-és filmajánlóval!
Használjuk ki azt, hogy otthon maradunk úgy, hogy olvassunk jó könyveket!
- DeakEmberAgnes Nem tudni semmit csak egy regényben izgalmas! bejegyzéshez a hozzászólások lehetősége kikapcsolva
Ezeket is érdemes megnézni
5 tuti nyári olvasmány, mert kell egy kis szünet
Ha szeretnél karácsonyi hangulatba kerülni, ezt a könyvet olvasd el!
Ezt olvasd el karácsony előtt a gyermekednek!
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése